open-index/open-wikipedia-markdown huggingface dataset:
Kosínus

náhľad|300x300bod|Graf funkcie kosínus
**Kosínus** je goniometrická funkcia. V&nbsp;pravouhlom trojuholníku je definovaná ako pomer priľahlej odvesny a prepony. Pre označenie tejto funkcie sa obvykle používa skratka *cos* a jej grafom je kosínusoida.

## Vlastnosti
Funkcia y=\cos x\,\! má nasledujúce vlastnosti (kde *k* je ľubovoľné celé číslo):
* Definičný obor: \mathbb{R} (reálne čísla)
* Obor hodnôt: \langle-1;1\rangle
* Funkcia je rastúca: v každom intervale \left(\pi+2k\pi, 2 \pi + 2k\pi\right)
* Funkcia je klesajúca: v každom intervale \left(2k\pi, \pi+2k\pi\right)
* Funkcia nadobúda maximum rovné 1 v bode : 2k\pi
* Funkcia nadobúda minimum rovné -1 v bode: \pi+2k\pi
* Derivácia: y'=-\sin x\,\!
* Integrál: \int \cos x\, \mathrm{d}x = \sin x + c
* Taylorov rad: \cos x = 1 - \frac{x^2}{2!} + \frac{x^4}{4!} - \frac{x^6}{6!} + \cdots = \sum_{n=0}^\infty \frac{(-1)^nx^{2n}}{(2n)!}, rovnosť platí pre všetky reálne čísla 
* Inverzná funkcia: arkuskosínus (*arccos*), je to inverzná funkcia k funkcii kosínus zúženej na interval  [0,\pi]  
* Funkcia:
** je párna
** nie je nepárna
** je ohraničená zhora aj zdola
** je periodická s periódou 2\pi
** je spojitá aj so všetkými deriváciami v celom definičnom obore

## Kosínus v komplexnom obore
Funkcia kosínus je v komplexných číslach definovaná súčtom radu

:\cos z = 1 - \frac{z^2}{2!} + \frac{z^4}{4!} - \frac{z^6}{6!} + \cdots = \sum_{n=0}^\infty \frac{(-1)^nz^{2n}}{(2n)!}

ktorý konverguje na celej komplexnej rovine. Pre každé dve komplexné čísla *z*1,*z*2 platí:

:\cos z = \frac{e^{iz}+e^{-iz}}{2},
:\cos\left(z_1+z_2\right)=\cos z_1 \cos z_2 - \sin z_1 \sin z_2,
:\cos iz = \cosh z,\,

Tieto vzorce plynú priamo z príslušných definičných mocninových radov daných funkciou. Kosínus je na celej komplexnej rovine jednoznačná holomorfná funkcia. 

## Kosínus ako riešenie diferenciálnej rovnice

Niekedy je výhodné definovať funkciu kosínus ako riešenie Cauchyho úlohy 

:  y''(x)+y(x)=0,\ y(0)=1, y'(0)=0.  

## Pozri aj
* Goniometria
* Sínus
* Tangens
* Kotangens
* Cyklometrická funkcia
* Kosínusová veta

## Externé odkazy
* Funkcia kosínus
* Funkcia kosínus

## Iné projekty

Kategória:Goniometrické funkcie
Kategória:Goniometria
Jednotková kružnica

thumb|Jednotková kružnica
**Jednotková kružnica** je teoretická kružnica s polomerom 1 používaná v matematike pre definíciu napr. goniometrických funkcií. Jej zovšeobecnením do vyšších rozmerov je jednotková guľa.

## Iné projekty

Kategória:Kružnice
Kategória:Goniometria
Kvalifikácia na Majstrovstvá sveta vo futbale 2010

**Kvalifikácia na [[Majstrovstvá sveta vo futbale 2010]]** je rozdelená na štyri svetové skupiny, v ktorých sa hrá o miesta na finálový turnaj. O kvalifikáciu sa uchádzali národné mužstvá zo šiestich futbalových konfederácií. Postupovalo 31 tímov na záverečný turnaj, ktorý sa konal v Juhoafrickej republike v júni a júli 2010. Kvalifikácie sa zúčastnilo 204 krajín, co bol najväčší počet v histórii.

 Polovice miest znamenajú miesta v medzikontinentálnej baráži.

## Referencie

Kategória:Kvalifikácia na Majstrovstvá sveta vo futbale
Pravouhlý trojuholník

[right|300px|thumb|'''Pravouhlý trojuholník''':<br />'''a, b''' - [odvesna|odvesny, **c** - prepona,**α, β** - ostré uhly,**h** - výška na stranu c]]

**Pravouhlý trojuholník** je taký trojuholník, ktorého jeden vnútorný uhol je pravý.

## Označenie
Strany pravouhlého trojuholníka *a*, *b* susediace s pravým uhlom sa označujú ako **[[odvesna|odvesny]]**, strana protiľahlá ku pravému uhlu *c* sa označuje ako **[[prepona]]**.

## Základné vlastnosti
* Vnútorné uhly pravouhlého trojuholníka majú hodnoty  \ \alpha,  \ \beta  a  \ 90^\circ ; platí \alpha + \beta = 90^\circ.
* Medzi dĺžkami strán trojuholníka platí Pytagorova veta:  \ a^2+ b^2 = c^2.
* Výšky odvesien sú zhodné s odvesnami.
* Pre pravouhlý trojuholník platia Euklidove vety.
* Vrchol pravého uhla vždy leží na kružnici, ktorej priemerom je prepona trojuholníka a ktorej stredom je stred prepony (Thalesova veta).
* Pravouhlý trojuholník je základom pre definície goniometrických funkcií.
* Obsah pravouhlého trojúholníka je rovný S = \frac{ab}{2} = \frac{c v_c} {2}.
* c_b = \frac{b^2}{c}
* c_a = \frac{a^2}{c}
* v_c = \sqrt[2]{c_a c_b}
* \alpha = \arcsin \frac{a}{c}
* \beta = \arcsin \frac{b}{c}
* a = \sqrt[2]{v_c^2+c_a^2}
* b = \sqrt[2]{v_c^2+c_b^2}
*  \ o = a+b+c
*  \ v_a = b \sin \gamma = c \sin \beta
*  \ v_b = a \sin \gamma = c \sin \alpha
*  \ v_c = a \sin \beta = b \sin \alpha
* \alpha = \arccos \frac{a^2-b^2-c^2}{-2 b c}
* \beta = \arccos \frac{b^2-a^2-c^2}{-2 a c}
* \gamma = \arccos \frac{c^2-b^2-a^2}{-2 b a}

## Pozri aj
* Trojuholník
* Mnohouholník
* Geometrický útvar

## Externé odkazy
* Pravouhlý trojuholník v encyklopédii Mathworld 
* Základné rovinné útvary – trojuholník 

Kategória:Trojuholník
Tetiva (geometria)

náhľad|Červený segment BX je tetiva. Aj segment AB.
**Tetiva** je úsečka spájajúca dva body na kružnici.

Tetiva prechádzajúca stredom je zo všetkých možných tetív najdlhšia a nazýva sa priemerom kružnice. Tetiva delí kruh na dva kruhové odseky. Je príslušná konvexnému stredovému uhlu α.

## Dĺžka tetivy
Dĺžka tetivy je 2r \cdot \sin\left(\frac{\alpha}{2}\right) kde r je polomer kružnice

resp.

2 \cdot \sqrt{r^2-(r-D)^2}=2 \cdot \sqrt{r^2-(r^2-2rD+D^2)}=2 \cdot \sqrt{2rD-D^2}=2 \cdot \sqrt{D\cdot(2r-D)}

Kategória:Geometria
Kategória:Kružnice
Tetiva

**Tetiva** môže byť:
*šnúra spájajúca konce luku, pozri tetiva (luk)
*úsečka spájajúca dva body krivky, pozri tetiva (geometria)
Inverzné zobrazenie (funkcia)

**Inverzné zobrazenie** alebo **inverzná funkcia** k nejakému zobrazeniu (funkcii) f: A \rightarrow B priraďuje prvkom množiny B prvky z množiny A , teda priraďuje *[[Zobrazenie (matematika)#Vzor a obraz množiny|obrazom]]* zobrazení *f* ich *vzory*. Inak povedané, inverzné zobrazenie zobrazuje „opačným smerom“ ako pôvodné zobrazenie.

## Definícia
Ak je f: A \rightarrow B zobrazenie, resp. f = \left \lbrace (a, b) | a \in A, b \in B \right \rbrace, potom inverzné zobrazenie je f^{-1}: B \rightarrow A také, že f^{-1}(b) = a \Leftrightarrow f(a) = b resp. tiež (b, a) \in f^{-1} \Leftrightarrow (a, b) \in f (tu f a f^{-1} sú v zmysle relácie).
Z toho vyplýva, že zobrazenie *f* musí byť prosté, tzn. rôznym prvkom a, a' musí priraďovať rôzne prvky b, b' - inak by nebolo jednoznačne určené, na čo sa má zobraziť prvok *b* v inverznom zobrazení.

## Vlastnosti
Inverzné zobrazenie je:
*jednoduché
*surjektívne („na“)
*f(f^{-1}(x)) = f^{-1}(f(x)) = x

Ku každému vzájomne jednoznačnému zobrazeniu je možno nájsť zobrazenie inverzné.

## Inverzné funkcie
Majme funkciu y = f(x) s definičným oborom D s oborom hodnôt V. **Inverznú funkciu** k funkcii f nazveme funkciou x = g(y) s definičným oborom V, ktorá každému y \in V priradí práve to x \in D, pre ktoré platí y = f(x). 
Inverzná funkcia k funkcii f býva tiež zapisovaná ako f^{-1}.

Ak je *f* prostá funkcia, potom k nej je možné nájsť inverznú funkciu. V takom prípade je graf inverznej funkcie k *f* osovo súmerný s grafom *f* podľa osi 1. a 3. kvadrantu. Z toho vyplýva, že identická funkcia f(x) = x je inverzná sama k sebe.

## Externé odkazy
* Prostá funkcia. Inverzná funkcia. 
* Inverzná funkcia - vlastnosti 

Kategória:Teória množín
Kategória:Matematická analýza
Kategória:Matematické funkcie
Husqvarna Garden

**Husqvarna Garden** je hokejový štadión nachádzajúci sa vo švédskom meste Jönköping.

Aréna je postavená v Rosenlundu, ktorá je časťou mesta Jönköping. Postavená bola v rozmedzí september 1999 a september 2000. Nachádza sa na mieste arény Rosenlundshallen, ktorá bola v roku 1999 zbúraná. Aréna je domovský stánkom hokejistov HV 71.

## Rekonštrukcie
V máji roku 2001 sa k aréne vybudovala tréningová hala, ktorá mala slúžiť na lepšie podmienky mládežníckych tímov HV 71.

Na prelome rokov 2003 a 2004 sa udiala veľká úprava. Celá aréna sa zmodernizovala, jej kapacita sa rozšírila o 1 000 miest, vytvorená v aréne bola reštaurácia, kaviareň, športový bar a nová konferenčná miestnosť.

Pred sezónou 2007/08 bol v aréne nainštalovaný nový LED ukazovateľ skóre od spoločnosti Daktronics

## Podujatia v aréne
* Karjala Cup 2000
* Majstrovstvá Európy v hádzanej 2002
* Majstrovstvá sveta v ľadovom hokeji 2002
* Svetový pohár v hádzanej 2004
* Karjala Cup 2005

## Iné projekty

Kategória:Hokejové štadióny vo Švédsku
Kategória:Šport v Jönköpingu
Kategória:Architektúra z 2000
Saab Arena

**Saab Arena** (2004-2014: **Cloetta Center**) je viacúčelová aréna v švédskom meste Linköping. Bola otvorená v roku 2004 a pojme  pri ľadovom hokeji 8 500 ľudí a pri koncertoch 11 500 divákov. Je novým domovský stánkom hokejového klubu Linköpings HC, keď nahradila doterajšie Stångebro Ishall.

Názov arény je odvodený od spoločnosti Cloetta Fazer, ktorá získala práva na názov arény.

## Iné projekty

## Externé odkazy
Oficiálne stránky 

Kategória:Hokejové štadióny vo Švédsku
Kategória:Šport v Linköpingu
Kategória:Architektúra z 2004
Prostá funkcia

**Prostá funkcia** je funkcia f na definičnom obore D, ak pre každé dve hodnoty x_1 \neq x_2 z D platí f(x_1) \neq f(x_2). 

## Postačujúca podmienka
Ak je funkcia f na D rýdzo monotónna, potom je prostá aj na D.

## Vlastnosti
K prostej funkcii existuje funkcia inverzná.

## Pozri aj
* prosté zobrazenie
* monotónna funkcia
* Inverzná funkcia

## Externé odkazy
* Prosté funkcie 

Kategória:Matematické funkcie
Spoločné rozhranie sieťového priechodu

**Spoločné rozhranie sieťového priechodu** (angl. *Common Gateway Interface*), skrátene **CGI**, je protokol na prepojenie externých aplikácií s webovým serverom. To webovému serveru umožňuje delegovať požiadavku od klienta na externú aplikáciu, ktorá podľa požiadavky vráti výstup webovému serveru, ktorý pošle výstup ďalej webovému klientovi. Tieto externé aplikácie sú často písané skriptovacími jazykmi, preto sú bežne nazývané CGI skriptami.

Rozhranie medzi webovým serverom a aplikáciou pozostáva z definovaných premenných prostredia predaných CGI aplikácii, štandardným výstupom aplikácie a v prípade PUT a POST požiadaviek CGI aplikácia používa aj štandardný vstup.

## Externé odkazy
* Popis CGI štandardu na stránkach W3.org
* RFC3875 "The Common Gateway Interface (CGI) Version 1.1"

Kategória:Internet
Jiří Hájek

**Jiří Hájek** (* 6. jún 1913, Krhanice – † 22. október 1993, Praha) bol česko-slovenský politik a diplomat, minister zahraničia počas Pražskej jari, ktorý v auguste 1968 protestoval v OSN proti sovietskej invázii, a neskorší hovorca Charty 77.

## Životopis
Narodil sa v Krhaniciach pri Benešove. Vyštudoval právo na Karlovej univerzite a patril do organizácie mladých sociálnych demokratov. 

Po marci 1939 ilegálne pôsobil v Národnom hnutí pracujúcej mládeže a v novembri 1939 bol zatknutý a odsúdený na 12 rokov väzenia, do konca vojny bol väznený v Hamburgu. Po skončení druhej svetovej vojny sa stal tajomníkom *Dělnickej akadémie* (19461948) a pôsobil aj ako funkcionár SČM a Medzinárodného zväzu mládeže. Hneď po vojne vstúpil do ČSSD a pôsobil ako sociálny demokrat v dočasnom Národnom zhromaždení.  

Zomrel 22. októbra 1993 v Prahe.

## Referencie

## Iné projekty

## Externé odkazy
* Heslo  v publikaci *Kdo byl kdo v našich dějinách ve 20. století*
* Životopis na stránkách MZV
* Osobnost lidských práv: Jiří Hájek 
* Založení Českého helsinského výboru 
* Životopis Jiřího Hájka 
* Profil Jiřího Hájka na stránkách Ministerstvo zahraničních věcí České republiky|MZV ČR

## Zdroj

Kategória:Česko-slovenskí ministri školstva
Kategória:Ministri zahraničných vecí Česko-Slovenska
Kategória:Členovia KSČ/KSS
Kategória:Česko-slovenskí diplomati
Kategória:Signatári Charty 77
Kategória:Hovorcovia Charty 77
Obor hodnôt

**Obor hodnôt** funkcie *f* je množina všetkých hodnôt, ktoré môže funkcia *f* na svojom definičnom obore nadobudnúť. Obor hodnôt môžeme definovať pre akékoľvek množinové zobrazenie.

Obor hodnôt funkcie f: \mathcal{A} \rightarrow \mathcal{B} označujeme  f(\mathcal{A}), \mathcal{R}(f) resp. \mathcal{R}_f. Platí preň \mathcal{R}(f) \subseteq \mathcal{B}.

## Príklad
Funkcia sínus \sin: \mathbb{R} \rightarrow \mathbb{R} nadobúda iba hodnoty od -1 do 1, a preto je jej obor hodnôt \mathcal{R}(\sin) interval  \left \langle -1, 1 \right \rangle.

## Pozri aj
*ohraničená funkcia

## Externé odkazy
* Obor hodnôt 

Kategória:Matematická analýza
Ohraničená funkcia

Majme funkciu f(x), ktorej definičný obor je D(f), a množinu A \subseteq D(f).

*Ak existuje číslo K, také, že pre všetky x \in A platí f(x) \leq K, potom hovoríme, že funkcia f je **ohraničená zhora** v D. Ak existuje supremum oboru hodnôt funkcie f, potom tiež existuje číslo K ktoré je najmenším horným ohraničením. Horné ohraničenie je teda číslo väčšie alebo rovné ľubovoľnému prvku množiny A.

*Ak existuje číslo L, také, že pre všetky x \in A platí f(x) \geq L, potom hovoríme, že funkcia f je **ohraničená zdola** v D. Ak existuje infimum oboru hodnôt funkcie f, potom tiež existuje číslo L je najväčším dolným ohraničením. Dolné ohraničenie je teda číslo menšie alebo rovné ľubovoľnému prvku množiny A.

*Ak existuje číslo M, také, že pre všetky x \in A platí |f(x)| \leq M, potom hovoríme, že funkcia f je **ohraničená** v D. Ohraničená funkcia je teda ohraničená zhora i zdola, přičom
:M = \max \{ |K|, |L| \}. Obor hodnôt ohraničenej funkcie má infimum i supremum.

*Ak funkcia nie je ohraničená zdola ani zhora, potom je **neohraničená** (neobmedzená).

## Pozri aj
* Absolútna hodnota
* Ohraničená množina

Kategória:Vlastnosti matematických funkcií
Kaprozúbka pestrá

**Kaprozúbka pestrá** (*Aphyosemion australe*) je druh ryby z čeľade *[[Aplocheilidae]]*.

## Pôvod
Pochádza z Afriky (Gabon).

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Aplocheilidae
Kategória:Akváriové ryby
Kaprozúbka pásová

**Kaprozúbka pásová** alebo **šťučka páskovaná** (lat. *Aplocheilus lineatus*) je druh ryby z čeľade *[[Aplocheilidae]]*.

## Pôvod
Pochádza z Južnej Ázie (India).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

## Iné projekty

Kategória:Aplocheilidae
Kategória:Akváriové ryby
Sekans

**Sekans** je goniometrická funkcia, ktorá každému reálnemu číslu x , pre ktoré  \cos \;x \neq  0, priradí číslo sec \; x = \frac{1}{\cos x}, kde x je uhol. V pravouhlom trojuholníku sekans  definujeme ako pomer dĺžky prepony a priľahlej odvesny. Pre označenie funkcie sa používa skratka **sec**. Funkcia sekans nie je často používaná, pretože sa dá zapísať pomocou funkcie kosínus. 

300px|center|Graf funkcie sekans
Hodnotu sekansu uhla x  nemožno znázorniť jednotkovou kružnicou. 
Opis priebehu funkcie sekans vyplýva z priebehu funkcie kosínus. Ak x = 0°, potom  \sec x = 1. Keďže funkčné hodnoty funkcie y = \cos x sú kladné, potom aj funkčné hodnoty funkcie y = sec x budú kladné. Funkcia bude v prvom kvadrante rastúca pretože funkcia y = cos x je v prvom kvadrante klesajúca. Pre x = 90° je cos x = 0, funkcia y = sec x nie je pre túto hodnotu definovaná. Čo sa týka druhého kvadrantu (90°;180°), funkčné hodnoty sú záporné a funkcia je rastúca, čo vyplýva z priebehu funkcie y = \cos x. Pre x = 180° je sec x = -1. Funkčná hodnota -1 je najvyššia v celom druhom kvadrante. V treťom kvadrante je hodnota funkčných hodnôt záporná a funkcia je klesajúca. Pre x = 270° je cos x = 0 a preto funkcia y = sec x nie je v tomto bode definovaná. Vo štvrtom kvadrante je funkcia klesajúca a jej funkčné hodnoty sú kladné. Funkčné hodnoty nad osou x sú z intervalu  a 
a pod osou x sú z intervalu . Z toho dôvodu obor funkčných hodnôt funkcie y = sec x je R - (-1;1).

Perióda funkcie kosínus je 2 \pi  , preto aj perióda funkcie sekans je 2 \pi. 
## Vlastnosti
Funkcia y=\sec x\,\! má nasledujúce vlastnosti (kde *k* je ľuboľné celé číslo):
* Definičný obor: \mathbb{R}-  \left\{(2k+1) \cdot \frac{\pi}{2}\right\}
* Obor hodnôt: \mathbb{R}-  \left\{(-1;1)\right\}
* Funkcia je periodická s periódou 2 \pi
* Funkcia je rastúca na každom intervale: \left(2k \pi;\frac{\pi}{2}+ 2k \pi\right) \text{ a }  \left(\frac{\pi}{2}+ 2k \pi; \pi + 2k \pi\right)

* Funkcia je klesajúca na každom intervale: \left(\pi + 2k\pi ;\frac{3\pi}{2}+2k\pi\right) \text{ a } \left(\frac{3\pi}{2} + 2k \pi; 2\pi + 2k \pi\right)
* Funkcia je párna
* Funkcia nie je nepárna
* Funkcia nie je ohraničená
* Pre túto funkciu neexistuje maximum ani minimum
* Funkcia nie je spojitá  pretože nie je definovaná pre x = (2k + 1) \cdot \frac{\pi}{2}

## Iné projekty

## Externé odkazy
* Funkcia sekans

Kategória:Matematické funkcie
Kategória:Goniometria
Úd

**Úd** môže byť:
* v anatómii:
** pohyblivá časť (ľudského) tela, najmä (ľudská) končatina 
** pohlavný úd muža , pozri pohlavný úd
** staršie: (akýkoľvek) orgán človeka resp. časť (orgánu) ľudského tela (lat. membrum, artus), pozri orgán
* zastarano: jednotlivec alebo administratívny či cirkevný orgán ako časť väčšieho celku, člen , pozri člen
* v hudbe: arabská lutna, pozri úd (hudobný nástroj)

## Iné projekty

## Zdroje
Gurama bozkávajúca

**Gurama bozkávajúca** alebo **ňuchavec bozkávajúci** (lat. *Helostoma temminckii*) je druh ryby z čeľade *[[Helostomatidae]]*.

## Pôvod
Pochádza z juhovýchodnej Ázie (Thajsko, Sundy, a Jávy). Ako úžitková ryba je rozšírená aj v ďalších oblastiach Ázie.

## Iné projekty

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

Kategória:Helostomatidae
Kategória:Akváriové ryby
Vida TV

Vida TV (VTV) je regionálny televízny kanál vo Venezuele, 
komunitného charakteru. Bol založený v auguste 2003 a vysiela v komunite Ureña v
municipiu Pedro Maria Ureña, vo venezuelskom štáte Táchira, na 51. UHF kanáli.
Kanál reprezentuje Fernando Londoño.

Vida TV nemá WWW stránku.

Kategória:Televízne stanice vo Venezuele
Dražba (predaj)

**Dražba** alebo **licitácia** alebo **(vy)draženie** je predaj, pri ktorom sa vec (alebo živý tvor) predáva verejne súčasne väčšiemu počtu záujemcov a predávaný objekt získa ten, kto zaň ponúkne najviac. Slovo **aukcia** znamená prísne vzaté dobrovoľnú dražbu (teda napríklad nie dražbu použitú ako exekučný prostriedok) konkrétnej-fyzickej veci (živého tvora) na konkrétnom mieste tak, že si kupujúci môžu tovar prezrieť či odskúšať, a to najmä v medzinárodnom obchode; často sa však používa synonymne k pojmu dražba/licitácia.

Rozoznávajú sa dva základné spôsoby dražby/aukcie:
* anglická dražba - vyvolávacia cena je základná a postupne sa ponuka zvyšuje
* holandská dražba - ak nikto neponúkne vyvolávaciu cenu, cena sa postupne znižuje.

## Online aukcie
Špeciálnym druhom predaja sú online aukcie. V zahraničí ide o dynamicky sa rozvíjajúcu časť trhu. Cena nie je pevne stanovená a závisí od dopytu a ponuky. Okrem nových tovarov do nej vstupujú i použité predmety, ktoré môže predávať cez systém aukcie ktokoľvek.

### Výhody online aukcie
* žiadne časové obmedzenia – licitácia je možná v ktoromkoľvek časovom okamihu. Tovary sú vystavené v aukcii počas niekoľkých dní (väčšinou v rozpätí od 1 až po 10 dní).
* žiadne geografické obmedzenia – predajcovia a kupujúci sa môžu aukcií zúčastniť z ktoréhokoľvek miesta, kde je prístup na internet
* spoločenská interakcia – forma licitácie v reálnom čase je z pohľadu záujemcu zábavná a napínavá
* veľa záujemcov – vyvolávacie ceny sú nižšie ako trhové a na aukčných portáloch je v ponuke široká škála produktov
* veľa predajcov – veľký počet licitujúcich a prvok súťaživosti vedie často k vyšším konečným cenám, minimálne náklady na predaj a jednoduchá dostupnosť

### Spoločnosti, ktoré prevádzkujú online aukcie
* Allegro
* Aukro
* Ebay
* Ebid
* TradeMe
* Tradus (QXL)

#### Najznámejšie aukčné portály
;eBay 
Najznámejšia americká internetová aukčná sieň s celosvetovou pôsobnosťou, založená v roku 1995 počítačovým programátorom Pierrem Omidyarem. Vďaka veľmi širokej ponuke tovarov od predajcov je možné cez eBay nakúpiť alebo predať prakticky čokoľvek. Okrem klasického prihadzovania je možné využiť i možnosť „Buy It Now“, čo znamená kúpiť daný tovar okamžite za vopred stanovenú cenu.

;Aukro 
Na Slovensku pôsobil od roku 2007. Je súčasťou poľskej skupiny Allegro Group, rovnako ako jej česká a poľská pobočka. Po dvoch rokoch počet registrovaných užívateľov na Slovensku prekročil hranicu 100 tisíc. V roku 2009 narástol počet vystavených aukcií na 3 075 000. Najčastejšie sa predávajú položky z kategórií oblečenie a doplnky, auto-moto a zberateľstvo.

## Referencie
* Hospodárske noviny
* Strategie.sk 
* 

Kategória:Obchod
Európska cesta 20

**Európska cesta 20** (*E20*) je európska cesta, ktorá smeruje z letiska Shannon v Írsku do Petrohradu v Rusku. Ďalšie krajiny, ktorými E20 prechádza sú Spojené kráľovstvo, Dánsko, Švédsko a Estónsko. E20 je dlhá 1 880 km. Na mnohých úsekoch prechádza morom a tu sa využíva lodná doprava. Dôležité mosty sú Öresundský most a Storebæltský most.

## Trasa
*  Írsko
** Letisko Shannon – Limerick – Dublin

*  Spojené kráľovstvo
**  Anglicko
*** Liverpool – Manchester – Bradford – Leeds – Kingston upon Hull

*  Dánsko
** Esbjerg – Kolding – Middelfart – Odense – Nyborg – most cez Veľký Belt – Korsør – Køge – Køge – most cez Öresund

*  Švédsko
** most cez Öresund – Malmö – Helsingborg – Halmstad – Göteborg – Alingsås – Örebro – Eskilstuna – Stockholm

*  Estónsko
** Tallinn – Narva

*  Rusko
** Ivangorod – Petrohrad

## Galéria

M62 motorway, Calderdale.jpg|E20 v Anglicku
E20 53.jpg|E20 neďaleko Odense
GreatBeltBridgeTRJ1.JPG|Storebæltský most
Öresundsbron i solnedgång 2.jpg|most cez Öresund
South part of Olskroksmotet.jpg|E20 v Göteborgu
E20 between Floda and Alingsas.JPG|E20 vo Švédsku
Tallinn-Narva maantee.jpg|E20 v Estónsku
E20 near Kuusalu.jpg|E20 v Estónsku
Narva highway bridge.jpg|E20 na hraniciach Estónska a Ruska
E20_between_Floda_and_Alingsas.JPG|E20 medzi mestami Göteborg a Alingsås


## Referencie
* 

## Iné projekty

20
Kategória:Cestná infraštruktúra v Írsku
Kategória:Cestná infraštruktúra v Spojenom kráľovstve
Kategória:Cestná infraštruktúra v Dánsku
Kategória:Cestná infraštruktúra vo Švédsku
Kategória:Cestná infraštruktúra v Estónsku
Kategória:Cestná infraštruktúra v Rusku
Stašov (okres Svitavy)

**Stašov** je obec v Česku v okrese Svitavy v Pardubickom kraji. 31. decembra 2007 tu žilo 249 obyvateľov, z toho 127 mužov a 122 žien. 

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Svitavy
Kvalifikácia na Majstrovstvá sveta vo futbale 2010 – Európa – Skupina 3

V **3. [[Kvalifikácia na Majstrovstvá sveta vo futbale 2010 – Európa|kvalifikačnej skupine]] o postup na [[Majstrovstvá sveta vo futbale 2010]]** hrali proti sebe , , , ,  a . Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stalo  . Druhé miesto obsadilo  a posunulo sa do baráže o majstrovstvá sveta.

## Štatistika

## Zápasy

Program zápasov bol dohodnutý v januári 2008 v Bratislave.

### 1. kolo

----

----

### 2. kolo

----

----

* Hlavný rozhodca Svein Oddvar Moen neuznal Slovensku regulárny gól, ktorý strelil Martin Petráš krátko pred koncom prvého polčasu.
----

### 3. kolo

----

----

----
### 4. kolo

----

* Poľský brankár Artur Boruc urobil v 85. minúte hrubú chybu. Lopta mu vypadla z rúk a Stanislav Šesták vyrovnal na 1:1 (video) O minútu dal gól na 2:1 (video).
----

----
### 5. kolo

----
### 6. kolo

----
### 7. kolo

* V prvom polčase tohto zápasu bol zasiahnutý jedným z divákov asisent rozhodcu. Zápas musel hlavný rozhodca na niekoľko minút prerušiť. Po ošetrení sa pokračovalo.
* V 61. minúte dostal brankár , Artur Boruc vlastný gól od spoluhráča Michał Żewłakowa. Tento gól bol veľmi náhodný. O dva dni po zápase, 30. marca, poľské média písali o tejto chybe. Z nominácie na dvojzápas (druhý zápas 1. apríla proti ) dobrovoľne odišiel.

----

* Česko podalo veľmi slabý výkon, na bránku vystrelilo len raz a to trafilo žrď.
----

### 8. kolo

* Slovensko vyhralo druhýkrát v histórii proti Česku a prvý raz na jeho ihrisku.
----

* Poľsko dosiahlo najvyššie víťazstvo v histórii. Prekonalo tak rekord z roku 1963, keď vtedy vyhralo 9:0 nad Nórskom.
* Rafal Boguski strelil prvý gól zápasu v 26 sekunde. Prekonal tak rekord Macieja Žurawského o šesť sekúnd. Ten strelil gól v priateľskom zápase 29. mája 2005 proti Albánsku (1:0).
* Sanmarínsky tréner Giampaolo Mazza neprišiel na tlačovú konferenciu po skončení zápasu. Ako dôvod uviedol, že poľský komentátor urazil celý jeho tím, keď povedal, že sem prišli na dovolenku.

----

----

### 9. kolo

* Peter Pekarík, Miroslav Stoch a Ľuboš Hanzel strelili v tomto zápas svoj premiérový gól v reprezentácii. Pre Ľuboša Hanzela to bol aj prvý štart za národné mužstvo.
* Marek Čech strelil po druhýkrát v kariére San Marínu dva góly.
* Napriek očakávaniu reprezentačného trénera Vladimíra Weissa neprišlo na zápas 15 000 divákov, ale 6 652.
----

### 10. kolo

----
### 11. kolo

V 75.minúte dostal Marek Hamšík červenú kartu po druhej žltej karte, prvú žltú dostal za prehnané oslavy gólu a druhú za faul na Baroša. Po vylúčení Česi vyvinuli enormný tlak, ktorý vyvrcholil Barošovým gólom.

----

----

### 12. kolo

----

----

----
### 13. kolo

----

### 14. kolo

----

Slovensko sa kvalifikovalo na majstrovstvá sveta vďaka vlastnému gólu Seweryna Gancarczyka.
----

## Najlepší strelci

## Referencie





Európa - Skupina 3
Workstation

right|thumb|Sun SPARCstation 1+, 25 MHz RISC procesor zo začiatku 90. rokov

**Workstation** alebo **pracovná stanica** je výkonný počítač, obvykle optimalizovaný pre špeciálne účely, ako sú grafický dizajn, Computer Aided Design, vývoj softvéru a vedecké aplikácie. Počítač je obvykle charakterizovaný dedikovanou grafickou kartou s podporou OpenGL, rýchlym procesorom, veľkou kapacitou RAM pamäte a pevných diskov, ktoré sú optimalizované a certifikované pre prácu so špeciálnymi aplikáciami.  

Najväčšími výrobcami pracovných staníc sú Dell (Dell Precision), HP (HP xw) a Fujitsu-Siemens (Celsius).

## Iné projekty

Kategória:Výpočtová technika
Dražba

**Dražba** alebo **licitácia** alebo **draženie** alebo **vydraženie (vydražovanie)** môže byť:
*predaj, pri ktorom sa verejne vec predáva súčasne väčšiemu počtu záujemcov a predávaný objekt získa ten, kto zaň ponúkne najviac, pozri dražba (predaj)
*predávanie alebo nakupovanie resp. prihadzovanie k ponuke iného pri takomto predaji

**Dražba** alebo **licitácia** v kartách: pozri licitácia (karty), licitácia (bridž)

**Licitácia** je prenesene: dohadovanie sa, prehováranie a získavanie niekoho sľubmi a pod.
Bohuňov

**Bohuňov** môže byť:

* obec v Česku v okrese Svitavy, pozri Bohuňov (okres Svitavy)
* obec v Česku v okrese Žďár nad Sázavou, pozri Bohuňov (okres Žďár nad Sázavou)
Taurín

**Taurín** je organická kyselina obsahujúca síru, známa pod chemickým názvom **kyselina β-aminoetansulfónová**. Taurín vzniká v tele z aminokyselín metionínu a cysteínu a nachádza sa vo väčšine buniek a v svalovine. Niekedy sa označuje ako aminokyselina, ale na rozdiel od bežných aminokyselín nemá karboxylovú skupinu, namiesto ktorej má sulfónovú skupinu.

## Biosyntéza
Taurín je derivátom (konečným produktom) sírnej aminokyseliny <small>L</small>-cysteínu a základnou (jednou z) voľnou vnútrobunkovou „aminokyselinou“ v mnohých tkanivách ľudského organizmu a samozrejme aj v organizmoch iných živočíchov. Najviac sa nachádza v mozgu, sietnici oka, srdcovom svale, kostrovom a hladkom svalstve, krvných doštičkách a neutrofiloch (druh bielych krviniek).
stred|náhľad|800x800bod|Syntéza taurínu z cysteínu

## Biologická funkcia
Taurín slúži ako antioxidant, znižujúci vylučovanie chlórnanov imunitnými bunkami. Taurín tiež pomáha pri osmoregulácii (udržovanie rovnovážnej koncentrácie iónov) vo vnútri bunky.

Medzi ďalšie biologické funkcie taurínu patrí podiel na raste buniek, stabilizácii membrán, pohyblivosti spermií, zahusťovaní žlčovej kyseliny a prenose nervových vzruchov. Taurín priaznivo pôsobí na športové výkony, pretože stráži hladinu inzulínu a tým umožňuje lepšie zásobovanie svalov glukózou.

Táto aminokyselina sa zúčastňuje na metabolických procesoch v mozgu. Pôsobí ako výrazný stimulant energie. Jeho prítomnosť v organizme spôsobuje odďaľovanie pocitu únavy pri intenzívnom cvičení. Taurín zvyšuje koncentráciu a navodzuje celkový pocit pohody. Podporuje hydratáciu organizmu počas cvičenia. Je mu tiež pripisovaná úloha ochrany srdca pred poškodením, má vynikajúce antioxidačné vlastnosti. Pripravuje organizmus na zvýšenú záťaž. Podporuje prekrvenie mozgu a optimalizuje prenos nervového vzruchu.

Taurín je podmienečne esenciálna aminokyselina, ktorá sa prirodzene vyskytuje v ľudskom tele. “Podmienečne esenciálna” znamená, že v niektorých situáciách alebo za určitých podmienok, ako napr. v stresových situáciách alebo pri zvýšenej fyzickej námahe, je prítomnosť taurínu eliminovaná a telo nedokáže produkovať taurín v dostatočnom množstve. Taurín sa účastní vitálnych funkcií ľudského tela. Taurín sa správa ako antioxidant, ktorý podporuje detoxikáciu organizmu, tým, že sa naviaže na škodlivé častice, ktoré spolu s ním odchádzajú z tela. Jednou z jeho funkcií je termoregulácia. Taurín pomáha regulovať teplotu tela, takže sa telo neprehrieva ani nepodchladzuje. 

## Prírodné zdroje
Taurín je obsiahnutý v rôznych potravinách, ako napr. v mäkkýšoch, rybách, hydine a je pridávaný do väčšiny detských výživ. 

## Referencie

Kategória:Amíny
Kategória:Sulfónové kyseliny
Toxín

náhľad|Model molekuly difterického toxínu
**Toxín** je jedovatá látka bielkovinovej povahy, ktorú produkujú niektoré druhy baktérií, živočíchov (zootoxín), rastlín (fytotoxín) alebo húb (mykotoxín).

Bakteriálne toxíny sa delia na:
* exotoxíny
* endotoxíny

## Referencie


## Iné projekty

## Externé odkazy

* Society of Toxicology
* The Journal of Venomous Animals and Toxins including Tropical Diseases
* Special Issue on "Marine Toxins"
FK Slovan Duslo Šaľa

**FK Slovan Duslo Šaľa** alebo *Futbalový klub Slovan Duslo Šaľa* je slovenský futbalový klub zo Šale. Klub vznikol v roku 1921 a medzi jeho najväčšie úspechy patrí postup do prelínacej časti Corgoň ligy v sezóne 2006/2007.V sezóne 2010/2011 klub skončil na 11.mieste znamenajúcom zostup do tretej najvyššej súťaže. 

## Zostava
### Brankári
*  Dušan Kolmokov
*  Marek Gála
*  Lászlo Nemeth

### Obrancovia
*  Martin Jurkemik
*  Roman Mihálik
*  Adrián Devečka
*  Ján Čirik
*  Peter Jakubička
*  Richard Konopásek
*  Richard Mc.Donnel

### Záložníci
*  Oskár Lancz
*  Marek Tomiš
*  Štefan Lalák
*  Tyberij Fjaško
*  Fabrice Numéric
*  Štefan Toporčák
* Jooa Gumibearik

### Útočníci
*  Tomáš Obert
*  Túlio Reis
*  ? Lewis Mukalenga
*  Patrik Zajac
*  Csaba Takács
* Andrej Štellár

## Externé odkazy
* oficiálna webstránka 

Kategória:Slovenské futbalové kluby
Kategória:Kluby 1. ligy
Kategória:Futbalové kluby založené v 1921
Kategória:Šport v Šali
Európska cesta 571

**Európska cesta 571** (*E571*) je európska cesta na Slovensku, ktorá začína v Bratislave a končí v Košiciach. Je dlhá 405 kilometrov a tvorí tzv. južnú trasu. V celej dĺžke je súbežná s E58. 

[náhľad|vľavo|E 571 cez [Pinciná|Pincinú]]

## Priebeh
Európska cesta 571 kopíruje trasu E58 a viacerých ciest I. triedy:
*Bratislava – Trnava (D1)
*Trnava – Nitra (R1)
*Nitra – Zvolen (R1)
*Zvolen – Košice (R2)
 
## Referencie

## Iné projekty

571
Kategória:Cestná infraštruktúra na Slovensku
Štátna cesta 7 (Maďarsko)

**Štátna cesta 7** (, ) je maďarská 239 kilometrov dlhá hlavná cesta (resp. cesta I. triedy, ). Začína sa na takzvanom nultom kilometrovníku na Clark Ádám tér v Budapešti a prechádza mestami Stoličný Belehrad, ďalej popri pobreží Balatonu a cez mestá Siófok a Nagykanizsa a končí na chorvátskej štátnej hranici pri obci Letenye. 

V minulosti bola cesta súčasťou európskej cesty 71, no po dostavaní diaľnice M7 bola presunutá práve na túto komunikáciu. Na chorvátskom území na ňu nadväzuje štátna cesta 3.

## Pozri aj
* Diaľnica M7
* Štátna cesta 3 (Chorvátsko)

## Externé odkazy
*Internetová stránka Magyar Közút Kht. 

7
Kategória:Doprava v Budapešti
Kategória:Doprava v Peštianskej župe
Kategória:Doprava vo Vesprémskej župe
Kategória:Doprava v Stoličnobelehradskej župe
Kategória:Doprava v Zalianskej župe
Kategória:Doprava v Šomoďskej župe
Gurama perleťová

**Gurama perleťová** alebo **ňuchavec perleťový** (lat. *Trichogaster leeri*) je druh ryby z čeľade *[[Osphronemidae]]*, pôvodne *[[Belontiidae]]*. Pochádza z juhovýchodnej Ázie.

## Opis
Má oválne telo s vláknitými brušnými plutvami. Má veľmi širokú análnu plutvu. Chrbtová plutva samčeka je zašpicatená. Telo aj plutvy husto pokrýva mozaika drobných svietivých perleťových škvrniek. Po bokoch tela vedie krivolaká čierna linka zakončená na báze chvosta výraznejšou čiernou škvrnou. Svetlé bodky prechádzajú aj cez tento pruh. V období trenia majú samčeky červenkasté bruško. Dorastá do dĺžky 12-13 cm.

## Ekológia a biotop
Vzhľadom a spôsobom života sa podobajú zástupcovia juhovýchodoázijského rodu *[[Trichogaster]]* indickým druhom *[[Colisa]]*, od ktorých sa odlišujú hlavne omnoho kratšou chrbtovou plutvou. Gurama perleťová žije v pároch väčšinou v plytkých zatienených lesných vodách na Borneu, Sumatre a v Malajzii. Stavia penové hniezda, do ktorých môže samička naklásť až 1000 ikier.

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8
* Thierry maitre-Allain: *Veľká kniha o akváriu* ISBN 80-8046-054-X

## Iné projekty
 

Kategória:Osphronemidae
Kategória:Labyrintkovité
Kategória:Akváriové ryby
Úd (hudobný nástroj)

náhľad|Úd
**Úd** ( *úd*, mn. č.  *a’wád*&thinsp;) je tradičný arabský strunový nástroj s hlbokou hruškovitou ozvučnou skriňou, krátkym krkom a bezpražcovým hmatníkom. Hlava je od krku charakteristicky odychýlená o 4590°. Úd je priamym predchodcom európskej lutny, ktorá sa odlišuje prítomnosťou pražcov na hmatníku.

## Názov
V závislosti od systému transkripcie arabčiny, názov nástroja sa môže uvádzať aj ako **ud**, **ʻud**, **oud**,  zriedkavo tiež **út**. Vo verzii s určitým členom  **al-úd** alebo **elaúd**. V iných krajinách, kde sa nástroj používa, je to turecky *ud* alebo *ut*, grécky  (*úti*), arménsky ուդ (*ud*, *ut*).  V perzštine sa používa názov *barbat* (), v somálčine *kaban*.

S expanziou umajjovského kalifátu v Andalúzii sa v 8. storočí úd dostal do Európy. Z formy názvu s určitým členom (*al-úd*) vznikol španielsky názov pre lutnu *laúd*, francúzsky *luth*, nemecký *Laute*, taliansky *liuto*, holandský *luit* či anglický *lute*.

## Ladenie
Úd má najčastejšie 12 strún, ktoré sú zoskupené po dve do šiestich párov (6×2). Alternatívne môže mať 5×2 alebo 7×2 strún. Existujú rôzne spôsoby ladenia:
* C F A D G C  najbežnejšie ladenie
* D G A D G C  starší spôsob ladenia
* F A D G C F  vysoké ladenie
* B E A D G C  ladenie pre klasickú hudbu
* G C D G C F
* E A D G C  päťstrunové ladenie (Sýria, Palestína, Libanon)
* G A D G C  päťstrunové ladenie (Egypt)
* B E A D G C F sedemstrunové ladenie

## Iné projekty

## Zdroj
* 

Kategória:Arabské hudobné nástroje
Kategória:Turecké hudobné nástroje
Kategória:Azerbajdžanské hudobné nástroje
Kategória:Brnkacie nástroje
Gurama drobnošupinatá

**Gurama drobnošupinatá** alebo **ňuchavec drobnošupinatý** (*Trichogaster microlepis*) je druh ryby z čeľade *[[Osphronemidae]]*.

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Osphronemidae
Kategória:Labyrintkovité
Kategória:Akváriové ryby
Rotunda

náhľad|Rotunda chrám Božieho hrobu v Cambridge, Spojené kráľovstvo.
**Rotunda** (z ) je typ stavby na centrálnom kruhovom pôdoryse. V pôvodnom význame išlo o akýkoľvek centrálny priestor. Dnes sa tento termín používa aj na označenie špecifického typu malého centrálneho kostola, používaného v ranom stredoveku.

Od 9. do 11. storočia bolo v Strednej Európe postavených veľa kostolov tohto typu. Tieto stavby kruhového pôdorysu v priemere 6-9 metrov boli zvyčajne doplnené o jednu alebo viaceré apsidy.

## Románske rotundy na Slovensku
* Rotunda sv. Juraja v Nitrianskej Blatnici, 9.-10. storočie
* Základy rotundy na hradisku Kostolec v obci Ducové, 9.-10. storočie.
* Rotunda sv. Juraja v Skalici, 11. storočie
* Rotunda Najsvätejšej Trojice v Chrasti nad Hornádom, 12. storočie
* Evanjelický kostol s rotundou v Baďane, 12. storočie
* Rotunda Povýšenia sv. Kríža v Križovanoch nad Dudváhom, 13. storočie
* Rotunda sv. Margity Antiochijskej v Šiveticiach, 13. storočie
* Rotunda Dvanástich apoštolov v Bíni, 13. storočie
* Rotunda sv. Anny v Prihradzanoch, 13. storočie
* Kostol s rotundou sv. Anny (metercie) v Podolínci 13. storočie

## Galéria

Súbor:Nitrianska Blatnica - Chapel of St George.jpg|Nitrianska Blatnica
Súbor:Skalica rotunda.jpg|Skalica
Súbor:Baďan7.jpg|Baďan
Súbor:Križovany kostol 08.jpg|Križovany nad Dudváhom
Súbor:Sivetice rotunda sv. Margity Antiochijskej.jpg|Šivetice
Súbor:Bény rotunda 1.JPG|Bíňa
Súbor:Prihradzany2.jpg|Prihradzany


## Iné projekty

Kategória:Románska architektúra
Ján Rusnák (lekár)

**Ján Rusnák** (* 13. september 1921, Zvolen – † 11. september 1983, Bratislava) bol slovenský lekár, vedec, pedagóg, člen korešpondent SAV, propagátor a zakladateľ kybernetiky a informatiky v lekárskych vedách vo vtedajšom Československu.

Manželka MUDr. Melánia Rusnáková bola primárkou v Slovenskom onkologickom ústave v Bratislave. Syn Martin je profesorom na Fakulte zdravotníctva a sociálnej práce v Trnave, dcéra Jela Rusnáková je architektka.

## Životopis
Maturoval na Gymnáziu vo Zvolene a v roku 1946 ukončil Lekársku fakultu Karlovej univerzity v Prahe.

Za života nadobudol viaceré vedecké a pedagogické hodnosti: 1956 kandidát lekárskych vied,  1973 docent biofyziky, , 1975 doktor vied, 1978 profesor biofyziky,

Lekársku prax začal ako sekundárny lekár v nemocnici Humenné, Zvolen a Trenčín (1946 – 1948), neskôr si zriadil prax obvodného lekára v Krupine (1949). Pod vedením akad. Dérera pôsobil ako asistent I. internej kliniky LFUK (1949 – 1950) a tiež ako riaditeľ Fakultnej nemocnice v Bratislave. Zastával tiež funkciu námestník povereníka pre zdravotníctvo (1951 – 1952). Potom pracoval ako riaditeľ Štátneho sanatória v Bratislave (1953 – 1967). Naposledy pôsobil ako riaditeľ Výskumného ústavu lekárskej bioniky v Bratislave (1967 – 1982).

Bol členom viacerých domácich a zahraničných vedeckých spoločností, a to Slovenskej kybernetickej spoločnosti, Spoločnosti biomedicínskeho inžinierstva SLS, Spoločnosti sociálneho lekárstva SLS, Spoločnosti internistickej SLS, International Institute for Applied System Analysis, Rakúsko, Predseda Slovenského výboru Česko-slovenského Červeného kríža 1952-1964, Člen predsedníctva Slovenskej lekárskej spoločnosti, Člen Kolégia biologických a lekárskych vied SAV, Člen Slovenskej komisie pre udeľovanie vedeckých hodností a predseda Vedeckej rady Ministerstva zdravotníctva SR

Bol vyznamenaný Za zásluhy o výstavbu

## Publikácie
*
*
*
*
*

## Externé odkazy
International Institute for Applied System Analysis

Kategória:Absolventi Karlovej univerzity
Kategória:Slovenskí lekári
Kategória:Kybernetici
Kategória:Slovenskí informatici
Kategória:Slovenskí univerzitní profesori
Kategória:Člen-korešpondent Slovenskej akadémie vied
Kategória:Osobnosti zo Zvolena
Kategória:Absolventi Lekárskej fakulty Karlovej univerzity
Ján Rusnák

**Ján Rusnák** môže byť
* zakladateľ lekárskej kybernetiky, pozri Ján Rusnák (lekár)
* poslanec NR SR 20022006 za SDKÚ, pozri Ján Rusnák (politik) 

Rusnák, Ján
Koliza pyskatá

**Koliza pyskatá** alebo **kolíza pyskatá** (lat. *Trichogaster labiosa*, staršie *Colisa labiosa*) je druh ryby z čeľade *[[Osphronemidae]]*.

## Pôvod
Koliza pyskatá pochádza z Južnej Ázie (Bangladéš, Mjanmarsko).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

## Iné projekty

Kategória:Osphronemidae
Kategória:Akváriové ryby
Kategória:Labyrintkovité
Tykanie

**Tykanie** je v niektorých jazykoch spôsob oslovovania jednej osoby pomocou 2. osoby jednotného čísla (ty). Tykanie sa v mnohých spoločnostiach považuje za dôverné, neformálne a v mnohých situáciách a spoločenských vzťahoch za neprijateľné. Na vyjadrenie formálnosti, spoločenského odstupu alebo úcty, hlavne pri jednaní s cudzími, staršími alebo spoločensky významnejšími osobami sa ako protiklad používa vykanie, teda oslovovanie jednotlivého človeka v 2. osobe množného čísla. V niektorých iných jazykoch, napr. nemčine, sa využíva aj onikanie (oslovovanie v 3. osobe množného čísla), prípadne iné jazykové prostriedky.

V slovenčine a napríklad aj v češtine s tykaním súvisí aj voľba neformálneho pozdravu. Pri vykaní sa používa formálne pozdrav, napr. "dobrý deň" a "dovidenia". Pri tykaní sa obyčajne oslovuje krstným menom alebo prezývkou. Oslovenie "pán" alebo "pani" je formálne a používa sa obyčajne len pri vykaní.

V septembri 2016 bolo vo firmách vykanie na ústupe, častejšie sa vyskytovalo tykanie. Vo firmách sa tiež vyskytovalo vykanie s používaním krstného mena.

## Referencie

Kategória:Slovenčina
Kategória:Etiketa
Kategória:Gramatika
Vykanie

**Vykanie** je oslovovanie jednej osoby pomocou 2. osoby množného čísla (namiesto 2. osoby jednotného čísla – tykania). V niektorých jazykoch, napr. v nemčine a staršej slovenčine, sa používa alternatívne 3. osoba množného čísla, tzv. onikanie. Vykanie neznámym osobám sa v slovenčine považuje za zdvorilé, tykanie neznámej osobe naopak za urážlivé.

V septembri 2016 bolo vo firmách vykanie na ústupe, častejšie sa vyskytovalo tykanie. Vo firmách sa tiež vyskytovalo vykanie s používaním krstného mena.

## Slovenčina
V slovenčine sa vyká pomocou 2. osoby množného čísla, napríklad:

: „Pani kolegyňa, *prečítali by ste* si to, prosím“

V prípade použítia slovesno-menného prísudku je prídavné meno v jednotnom čísle:

: „Pani kolegyňa, *boli by ste taká láskavá*?“

Použitie slovesa v 2. osobe jednotného čísla **nie je** správne:

: „Pani kolegyňa, *prečítal*'a*' by ste* si to, prosím?“

Pri použití vykania sa tvary zámena „vy“ píšu s veľkým začiatočným písmenom, napríklad „Vy“, „Váš“, „Vám“, atp.

## Referencie

Kategória:Slovenčina
Kategória:Etiketa
Kategória:Gramatika
Onikanie

**Onikanie** je v niektorých jazykoch spôsob oslovovania jednej osoby pomocou tretej osoby množného čísla, čím sa danej osobe preukazuje úcta. V slovenčine ide o obdobu vykania.

Onikanie sa používa napríklad v nemčine, dánčine alebo nórčine. V minulosti sa používalo aj v slovenčine a češtine. V slovenčine sa ojedinele ešte vyskytuje v kontakte mladých so starými alebo má charakter paródie.

## Referencie

Kategória:Štylistika
Kategória:Gramatika
Kategória:Etiketa
Štátna cesta 3 (Maďarsko)

**Štátna cesta 3** (, ) je maďarská 285 kilometrov dlhá hlavná cesta (resp. cesta I. triedy, ). Začína sa na takzvanom nultom kilometrovníku na Clark Ádám tér v Budapešti a prechádza mestami Gödöllő, Hatvan, Gyöngyös, Mezőkövesd, Emőd, Miškovec, Szikszó, Forov a končí na slovenskej štátnej hranici pri obci Tornyosnémeti. Na úseku Miškovec-Tornyosnémeti je súčasťou európskej cesty 71 a na slovenskom území na ňu nadväzuje cesta I/68.

Cesta bola vystavaná v 20. rokoch 19. storočia ako súčasť uhorskej štátnej dopravnej cesty Budapešť-Košice-Zborov (). V súčasnosti je už do značnej miery z dôvodu existencie diaľnic M3 a M30 odbremenená od tranzitnej dopravy.

V roku 2004 bol otvorený asi 15 km dlhý úsek medzi obcou Novajidrány a štátnou hranicou so Slovenskom, ktorý odklonil dopravu z priľahlých obcí. Momentálne je súčasťou štátnej cesty 3, no v budúcnosti, po dostavbe diaľnice M30, bude začlenený k tejto diaľnici a štátna cesta 3 bude opätovne presunutá na svoje pôvodné miesto (cez obce).

## Galéria

Súbor:Route 3 Hungary Encs.jpg|Štátna cesta 3 medzi mestami Forov a Encs


## Pozri aj
* Diaľnica M3
* Diaľnica M30
* Cesta I/68

## Externé odkazy
*Internetová stránka Magyar Közút Kht. 
*Štátna cesta 3 počas záplav v roku 2010

3
Kategória:Doprava v Budapešti
Kategória:Doprava v Peštianskej župe
Kategória:Doprava v Novohradskej župe
Kategória:Doprava v Boršodsko-abovsko-zemplínskej župe
Vakomyš hrubochvostá

**Vakomyš hrubochvostá**  () je druh z čeľade kunovcovité. K jej typickým znakom patrí zosilnený chvost a pomerne veľké uši.

## Výskyt
V suchších oblastiach v celej južnej polovici Austrálie, v riedkych lesoch a savanách, ale i v stepných a púštnych oblastiach austrálskeho vnútrozemia. Chýba však v blízkosti juhoaustrálskeho pobrežia.

## Základné dáta
Dĺžka vakomyši hrubochvostej je 6 až 9 cm, hmotnosť 10 až 20 g.

## Zaujímavosti
Je pomerne hojným druhom vakomyši. Populácia v suchých oblastiach austrálskeho vnútrozemia a Eyreovho polostrova veľmi silno kolíše podľa množstva dažďových zrážok a potravinových zásob. Hrubý chvost je tukovým zásobníkom, ktorý je odbúravaný v zime alebo v období dlhšieho sucha.

## Referencie

## Zdroj

## Iné projekty

Kategória:Kunovcovité
Kategória:Najmenej ohrozené druhy
Filip Neri

Svätý **Filip Neri** (* 21. júl 1515, Florencia, Taliansko – † 26. máj 1595, Rím) bol rímskokatolícky kňaz pochádzajúci z Florencie. V katolíckej cirkvi je uctievaný ako svätec. Je známy najmä svojou činnosťou medzi deťmi a mládežou. Je patrónom mesta Rím a detí. Patrí medzi najobľúbenejších rímskych svätých.

## Život
Narodil sa 21. júla 1515 vo Florencii. V roku 1534 odišiel študovať do Ríma filozofiu a teológiu. Po rokoch štúdia založil v roku 1548 *Bratstvo Najsvätejšej Trojice* na pomoc chudobným a chorým pútnikom. O tri roky neskôr sa na naliehanie svojho spovedníka dal vysvätiť za kňaza. V Ríme založil oratórium. Zomrel v Ríme 26. mája 1595 a počas prehliadky jeho mŕtveho tela zistili lekári nepochopiteľnú zvláštnosť na jeho hrudníku. Dve rebrá na ľavej strane boli vypuklé a pod nimi bolo nezvyčajne veľké srdce. Táto zvláštnosť sa dáva do súvisu s istým mystickým zážitkom v jeho mladosti, keď sa mu na Turíce 1544 pri modlitbe v katakombách sv. Šebastiána zjavil Pán Ježiš v podobe žiarivej gule, ktorá mu prenikla do hrude.
Pochovali ho v Santa Maria in Vallicella. V roku 1610 ho pápež Pavol V. vyhlásil za blahoslaveného a v 1622 Gregor XV. za svätého.

## Referencie

## Externé odkazy
* SV. FILIP NERI *(katolici.szm.com)*

## Zdroj

Kategória:Talianski katolícki svätci
Kategória:Oratoriáni
Kategória:Osobnosti z Florencie
Kategória:Kanonizovaní Gregorom XV.
Kategória:Blahorečení Pavlom V.
Kategória:Talianski rímskokatolícki kňazi
Kategória:Katolícki svätci majúci sviatok 26. mája
Vakotarbík kultar

**Vakotarbík kultar**  (*Antechinomys laniger*) je druh z čeľade kunovcovité. Poznáme ho podľa dlhých zadných nôh a podľa na konci husto ochlpeného chvosta, ktorý používa ako orgán rovnováhy a kormidlovania.

## Výskyt
V suchých oblastiach strednej a južnej Austrálie, predovšetkým v oblastiach v buši.

## Základné dáta
Dĺžka vakotarbíka kultara je 7 až 10 cm.  Jeho hmotnosť je 20 až 30 g.

## Zaujímavosti
Rovnako ako jeho ostatný príbuzní je nočným zvieraťom živiacim sa hmyzom.

## Referencie

## Zdroj

## Iné projekty

Kategória:Kunovcovité
Kategória:Najmenej ohrozené druhy
Vakomyš červenouchá

**Vakomyš červenouchá** () je druh z čeľade kunovcovité. Je obyvateľom západnej a centrálnej Austrálie. 

## Základné údaje
Vakomyš červenouchá môže dorastať od 9 až do 11 cm. Dĺžka chvosta je maximálne 9 cm. Váži 20 až 45 g.

## Rozmnožovanie
Rodí 6 mláďat po 45 – 55 dňovej gravidite.

## Referencie

## Zdroj

## Iné projekty

Kategória:Kunovcovité
Kategória:Najmenej ohrozené druhy
Vakomyš frkaná

**Vakomyš frkaná** (*Parantechinus apicalis*) je druh vačkovca z čeľade kunovcovité.

## Opis
Vakomyš frkaná sa vyskytuje v juhozápadnej Austrálii. Dosahuje dĺžky 10 až 16 cm a váži 40 až 125 gramov. Jej potravou sú malé stavovce ako myši, vtáky a jašterice ako aj hmyz a iné bezstavovce.

## Referencie

## Zdroj
*

## Iné projekty

Kategória:Kunovcovité
Kategória:Ohrozené druhy
Mostná ulica (Žilina)

**Mostná ulica** je ulica v Žiline a tvorí ju časť štvorpruhového prieťahu cesty I/18 mestom. Tvorí súčasť mestského okruhu a je pomenovaná podľa množstva križovatiek a mostov.

## Priebeh
Je pokračovaním Nemocničnej ulice, začína na mimoúrovňovej križovatke s ulicou Vysokoškolákov a končí na križovatke s Kragujevskou ulicou, kde na ňu nadväzuje Estakáda. Prechádza v intraviláne mesta cez sídlisko Hliny a preto je úsek po križovatku s Rajeckou cestou (I/64) zapustený pod úroveň okolitého terénu. S mestskými komunikáciami sa križuje mimoúrovňovo. Na Mostnej ulici sa nachádza i okružná križovatka Rondel, z ktorej vedie Hálkova ulica do centra a Závodská cesta do mestských častí Závodie a Bánová. Končí na križovatke s Kragujevskou ulicou (I/61), ktorá je hlavným ťahom v smere od Bratislavy.

## Pozri aj
* Mestský okruh
* Nemocničná ulica

## Externé odkazy
* Fotogaléria na zilina-galery.sk

## Zdroj
* Ulica na mape mesta

Kategória:Ulice v Žiline